kardosdrur/scandi-wiki huggingface dataset:
1. division i ishockey 1974-75

1. division i ishockey 1974-75 var den 15. sæson i 1. division i ishockey, og det var samtidig turneringen om det 18. DM i ishockey. Mesterskabet blev arrangeret af Dansk Ishockey Union, og de 10 deltagende hold spillede først en dobbeltturnering alle-mod-alle, hvilket gav 18 kampe til hvert hold. Derefter spillede de seks bedste hold yderligere en dobbeltturnering om mesterskabet, mens de fire lavest placerede fortsatte i kvalifikationsspillet sammen med de to bedste hold fra 2. division.

Mesterskabet blev vundet af Gladsaxe Skøjteløberforening, som dermed vandt DM-titlen for anden sæson i træk og femte gang i alt. Sølvmedaljerne gik for tredje sæson i træk til KSF, mens Rungsted IK måtte nøjes med bronzemedaljerne.

Gladsaxe sikrede sig mesterskabet i sidste spillerunde ved at vinde 8-4 på hjemmebane over Herning IK, og efter kampen fremhævede den spillende træner, canadieren Richard David, især forsvaret med målmand Bent Roland Hansen og backparrene Henning Møller og Svend Andersson samt Jørn Jensen og Kim Hansen som den primære årsag til mesterskabet.

Resultater og stillinger

Format 

De ti deltagende hold spillede først et grundspil bestående af en dobbeltturnering alle-mod-alle, hvilket gav 18 kampe til hvert hold. Herefter spillede de seks bedst placerede hold i grundspillet en ny dobbeltturnering alle-mod-alle om medaljerne, hvilket gav yderligere 10 kampe til hvert hold. De fire lavest placerede hold i grundspillet og de to bedst placerede hold i 2. division, spillede en dobbeltturnering alle-mod-alle om de sidste fire pladser i 1. division i den efterfølgende sæson.

Grundspil 

De 10 hold spillede en dobbeltturnering alle-mod-alle, hvilket gav 18 kampe til hvert hold. De seks bedst placerede hold gik videre til slutspillet om medaljer, mens de fire øvrige hold gik videre til kvalifikationsspillet.

Slutspil 

Slutspillet havde deltagelse af de seks bedst placerede hold i grundspillet. De seks hold spillede en dobbeltturnering alle-mod-alle, hvilket gav 10 kampe til hvert hold.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Michael Søvsø, Per Jessen: Vojens på isen – en krønike om et ishockeyhold (2008)
 EliteProspects - DENMARK TEAM STANDINGS 1974 - 1975  
 EliteProspects - 1974-1975 - Denmark - PLAYER STATS  
 Metal Ligaen - KAMPDAG: Liv og lemmer i fare under drama på isen (26. marts 2020) 
 Metal Ligaen - RETRO: "DEN LILLA FARE FRA BRØNDBY" forsvandt hurtigt igen (18. april 2020)

Noter 

1974-75
Sæsoner i Superisligaen
Ishockey i 1974
Ishockey i 1975
2. division i ishockey 1974-75

2. division i ishockey 1974-75 var turneringen på niveau 2 i dansk ishockey i sæsonen 1974-75, og den havde deltagelse af syv hold, der spillede en dobbeltturnering alle-mod-alle, hvilket gav 12 kampe til hvert hold. Holdene spillede om to pladser i kvalifikationsspillet om oprykning til 1. division.

Turneringen blev vundet af Hvidovre IK, som sammen med IK Aalborg gik videre til kvalifikationsspillet om oprykning til 1. division, hvor de to hold sammen med de fire lavest placerede hold fra grundspillet i 1. division spillede om de sidste fire ledige pladser i 1. division i den efterfølgende sæson. I kvalifikationsspillet lykkedes det for et af de to hold, Hvidovre IK, at sikre sig oprykning til 1. division for anden gang i klubbens historie.

Resultater og stillinger 

De syv deltagende hold spillede en dobbeltturnering alle-mod-alle, hvilket gav 12 kampe til hvert hold. De to bedst placerede hold gik videre til kvalifikationsspillet om oprykning til 1. division.

Kilder / eksterne henvisninger 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Politiken, 6. januar 1975
 HVEM HVAD HVOR 1976

Noter 

1974-75
Ishockey i 1974
Ishockey i 1975
Skala TY

Skala TY (af engelsk tiny, lillebitte), også kaldet Nano Model Railroading, er en fællesbetegnelse er modeltog i mindre størrelsesforhold end skala T (1:450/1:480). Ligesom skala T og skala ZZ (1:300) er den ikke omfattet af de gængse normer for modeljernbaner.

Tog i skala TY adskiller sig fra andre skalaer ved, at de ikke drives ved hjælp af hjul med ved andre slags teknikker. Kritikere anser dem derfor ikke for at høre til blandt modeljernbaner. Den grundlæggende ide med tog i model baseret på virkelige forbilleder eller fantasi er dog langt hen ad vejen den samme.

Der laves tog i to forskellige størrelsesforhold, 1:900 og 1:1000.

Tiny-Trains 1:900 
Firmaet Tiny-Trains fra Lead i South Dakota, USA sælger små færdiganlæg i størrelsesforholdet 1:900. Tiny-Trains drives af et løbende bånd under anlægget, altså rent mekanisk. Færdiganlæggene findes i størrelser fra ca. 10 x 10 cm til 35 x 60 cm. De er dog relativt dyre med priser på tre- eller firecifrede beløb i dollars.

Teeny Trains 1:1000 
Det amerikanske firma IDL-motors har udviklet en lille modeljernbane kaldet Nano-Trains på basis af en linearmotor og sælger dette produkt både i form af forskellige færdiganlæg og som byggesæt til egen udformning. De små køretøjer har magnetiske bundplader og trækkes ved hjælp af disse over en spoletrace. Denne har form som en oval på ca. 16 x 11 cm. Linearmotoren styres af en lille byggedel, hvor man også man indstille to forskellige former for drift med enten bestemt eller tilfældig hastighed. Derudover kan man slå lyder af et damplokomotiv til, men den er dog ikke synkron med togenes bevægelser. Som tilbehør sælger kunsthåndværkeren Volker Arnold fra Dresden små husbyggesæt i 1:1000.

Brug i andre størrelsesforhold 
Det er muligt at benytte de små baner til modeljernbaner i andre størrelsesforhold. I spor 1 (1:32) og skala 2 (1:22,5) kan de bruges til at gengive havebaner, sådan som de to nævnte skalaer netop selv jævnligt bruges til i virkeligheden. I skala N (1:160) og skala Z (1:220) er brug som industribane eller parkjernbane tænkelig. Endnu en mulighed er brug som en lille udgave af Faller Car System i skala Z, ZZ og T, hvor modelbiler forsynes med små magneter, så de kan "køre" på banens trace.

At dette ikke er ren utopi kan ses i modeljernbaneudstillingen Miniatur Wunderland i Hamburg. På deres anlæg, der er i skala H0 (1:87), har man en model af deres eget hus i bydelen Speicherstadt, og i denne model kan en Tiny-Trains udgave af det tyske højhastighedstog ICE ses køre rundt.

Eksterne henvisninger 
 Tiny-Trains officielle hjemmeside
 IDL motors officielle hjemmeside
 Volker Arnolds officielle hjemmeside
 Privat side om Teeny Trains 

Modeljernbane
Kemerovo oblast

Kemerovo oblast (, ), også kendt som Kuzbass () efter Kuznetskbækkenet, er en af 46 oblaster i Den Russiske Føderation.Oblasten har et areal på  km² og  indbyggere. Oblastens administrative center er placeret i byen Kemerovo (), der har  indbyggere. Oblastens andre større byer er Novokusnetsk () med  indbyggere, Prokopjevsk () med  indbyggere, Mesjduretjensk () med  indbyggere og Leninsk-Kusnetskij (), der har  indbyggere.

Geografi 

Kemerovo oblast ligger i det sydvestlige Sibirien, hvor den Vestsibiriske slette møder de sydlige sibiriske bjerge. Oblasten grænser op til Tomsk oblast mod nord, Krasnojarsk kraj og Republikken Khakasija mod øst, Republikken Altaj mod syd, og op til Novosibirsk oblast og Altaj kraj mod vest. Kemerovo oblast er en af Ruslands mest urbaniserede oblaster, med mere end 70% af befolkningen i de ni vigtigste byer. Den nationale sammensætning er overvejende etnisk russisk, men ukrainere, tatarer og tjuvasjere bor også i området.

Referencer

Eksterne henvisninger 

 
Etableret i 1943
Groß Ippener

Groß Ippener er en kommune med godt 1000 indbyggere (2013), beliggende i Samtgemeinde Harpstedt, i den østlige del af Landkreis Oldenburg, i den tyske delstat Niedersachsen.

Geografi 
I kommunen ligger landsbyerne Groß Ippener, Klein Ippener, Annen og Ortholz.

Nabokommuner 
Groß Ippener grænser mod nord til byen Delmenhorst, mod øst til kommunen Stuhr, mod sydøst til Kirchseelte, mod syd til Dünsen, mod sydvest til Harpstedt og mod vest til kommunen Prinzhöfte.

Trafik 
Groß Ippener ligger ved motorvejen A 1 mellem Bremen og Osnabrück. Kommunen har et trinbræt på veteranbanen „Jan Harpstedt“ som går mellem Delmenhorst og Harpstedt.

Eksterne kilder/henvisninger 

 Kommunens websted

Kommuner i Niedersachsen
Kirchseelte

Kirchseelte er en kommune med knap 1.200 indbyggere (2013), beliggende i Samtgemeinde Harpstedt, i den østlige del af Landkreis Oldenburg, i den tyske delstat Niedersachsen.

Geografi 

Kommunen Kirchseelte ligger omkring 23 kilometer sydvest for Bremen. Den ligger ved udkanten af Harpstedter Geest midt i Naturpark Wildeshauser Geest.

Klosterbach løber fra syd mod nord og danner kommenegrænse til Nordwohlde, i kommunen Bassum i Landkreis Diepholz mod øst; den løber efter 16 kilometer ud i Ochtum.

Inddeling 
I kommunen ligger ud over Kirchseelte også landsbyerne Klosterseelte og Ördekenbrück.

Eksterne kilder/henvisninger 

 Byens websted

Kommuner i Niedersachsen
Supermotionsligaen 2014

Supermotionsligaen 2014 er en sæson af den danske supermotionsligaen, der er navnet på den bedste rosport række i Danmark. Den styres af Dansk Forening for Rosport, og indledes den 30. april 2014.

Stilling 
 Runde 1 
30. april 2014.

 Tolo Roklub 135,667
 Randers Roklub 108,21
 Sorø Roklub 100,790
 Hadsund Roklub 99,568
 Kalundborg Roklub 89,750
 Aalborg Roklub 88,603
 HEI Rosport 88,093
 Aarhus Roklub 85,214
 Humlebæk Roklub 83,299
 Roklubben Skjold 82,479

 Runde 2 
31. maj 2014.

 Randers Roklub 185,58
 Sorø Roklub 175,83
 Kalundborg Roklub 162,16
 Vejle Roklub 161,91
 HEI Rosport 157,03
 Humlebæk Roklub 155,44
 Varde Roklub 153,209
 Skanderborg Roklub 142,92
 Hadsund Roklub 142,812
 Rønne Roklub 141,40

 Runde 3 
30. juni 2014.

 Sorø Roklub 273,986
 Randers Roklub 269,129
 Roklubben Furesø 241,462
 Humlebæk Roklub 240,887
 Vejle Roklub 236,193
 Nyborg Roklub 229,373
 HEI Rosport 226,824
 Varde Roklub 220,465
 Kalundborg Roklub 219,930
 Skanderborg Roklub 219,768

 Runde 4 
31. juli 2014. 

 Randers Roklub 359,416
 Nyborg Roklub 344,293
 Rudkøbing Roklub 344,227
 Sorø Roklub 333,516
 HEI Rosport 326,469
 Vejle Roklub 326,232
 Horsens Roklub 323,405
 Roklubben Furesø 322,235
 Humlebæk Roklub 300,788
 Præstø Roklub 291,735

 Runde 5 
31. august 2014. 

 Rudkøbing Roklub 491,227
 Randers Roklub 437,050
 Roklubben Furesø 414,255
 Nyborg Roklub 405,267
 Sorø Roklub 399,425
 Horsens Roklub 391,372
 Vejle Roklub 383,972
 Præstø Roklub 381,212
 Humlebæk Roklub 369,018
 HEI Rosport 367,174

 Runde 6 
30. september 2014. 

 Randers Roklub 502,970
 Roklubben Furesø 472,610
 Sorø Roklub 468,771
 Nyborg Roklub 460,707
 HEI Rosport 457,797
 Horsens Roklub 454,494
 Vejle Roklub 453,049
 Præstø Roklub 439,522
 Humlebæk Roklub 423,351
 Roforeningen KVIK 416,863

Kilder 

Sport i 2014
Roning
Kostroma oblast

Kostroma oblast (, ) er en af 46 oblaster i Den Russiske Føderation. Oblasten har et areal på 60 211 km² og (2016) indbyggere. Det administrative center i oblasten er placeret i byen Kostroma (), der har (2015) indbyggere. Den næststørste by i oblasten er Buj () med (2015) indbyggere.

Geografi 

Kostroma oblast ligger i den nordøstlige del af den europæiske del af Rusland i det centrale føderale distrikt. Længden fra nord til syd er 260 km, fra sydvest til nordøst, 500 km. Oblasten grænser op til Vologda oblast mod nord, Kirov oblast mod øst, Nisjnij Novgorod oblast mod syd, Ivanovo oblast mod vest og Jaroslavl oblast mod nordvest.

De vigtigste floder i oblasten er Volga og Kostroma. Ca. 62% af oblastens areal er dækket af skov, hvilket gør den til en af de vigtigste træproducerende regioner i Europa.

Klima 

Kostroma oblast har fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på -12 °C. Den varmeste måned er juli med en gennemsnitstemperatur på 18 °C. Den gennemsnitlige årlige nedbør er 600 mm.

Historie 

Tekstilindustrien udvikledes i oblasten fra begyndelsen af 1700-tallet. Oblastens største historiske byer er Kostroma, Sjarja, Nerekhta, Galitj, Soligalitj og Makarev. Kostroma oblast blev oprettet i 1944 på et område, der blev udskilt fra Jaroslavl oblast.

Demografi 

Bemærkning: andele medtager hele befolkningen, herunder de der ikke havde angivet nationalt tilhørsforhold (i 2002 5.862 personer, i 2010 23.194 personer)

Personer fra Kostroma
Andrej Tarkovskij († 1986), filmregissør, født i Kadyjskij-distriktet

Noter

Eksterne henvisninger 

 Officiel hjemmeside 

 
Etableret i 1944
Kurgan oblast

Kurgan oblast (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Oblastens administrative center er placeret i byen Kurgan (), der har (2015) indbyggere. Den næststørste by i oblasten er Sjadrinsk () med (2015) indbyggere.

Geografi 

Kurgan oblast ligger i det sydlige Rusland på den Vestsibiriske slette i Urals føderale distrikt og har en trekantet facon, hvor hovedstaden Kurgan ligger i midten. Oblasten deler grænser med Tjeljabinsk oblast mod vest, Sverdlovsk oblast mod nordvest, Tjumen oblast mod nordøst og Kasakhstan mod syd. Fra vest til øst er oblasten 430 km lang og fra nord til syd 290 km.

Demografi 

Russere (932 613) er den største etniske gruppe i Kurgan oblast, med 91,4% af befolkningen. Andre fremtrædende etniske grupper er tatarer (20 899) med 2%, basjkirere (15 343) med 1,5%, kasakhere (14 804) 1,5% og ukrainere (11 243) med 1,1%. Resten af befolkningen kommer fra over 140 forskellige etniske grupper som hver udgør mindre end 0,5% af befolkningen.

Noter

Eksterne henvisninger 

 Officiel hjemmeside

 
Etableret i 1943
Ørslev Kirke (Slagelse Kommune)

Ørslev Kirke er en kirke i landsbyen Ørslev, Vester Flakkebjerg Herred i det tidligere Sorø Amt, knap 10 km sydøst for Skælskør i Slagelse Kommune.

Kirken har været viet til Johannes Døberen på grund af en nærliggende kilde, som formodentlig har været godt besøgt og givet kirken rige indtægter. Af den oprindelige romanske kirke står kun skibets nord og sydmur samt rester af det oprindelige kor. Den romanske kirke var opført af kvaderhugne kampesten over skråkantsokkel. I sydmuren kan anes den oprindelige portal, i nordmuren står den tilmurede norddør som en udvendig niche. Desuden kan man spore oprindelige vinduer i syd- og nordmuren. Nord- og sydkapel er opført omkring 1325 af munkesten. Tårnet er opført omkring 1500 nogenlunde samtidigt med, at det nuværende kor blev opført som forlængelse af det oprindelige kor, der nu fungerer som korsskæring.

Det oprindelige kor og skib fik indbygget krydshvælv i 1300-25, skibets hvælv bæres af dværgsøjler, korets hvælv har en særlig ribbeprofil og hjørnekonsoller af brændt ler med stjerneornamenter. Nordkapellet er indrettet som gravkapel for slægten Holstein. Tårnet har krydshvælvet underrum og spidsbuet tårnbue til skibet. Det gotiske korbuekrucifiks er fra 1300-tallet.

Altertavlen og prædikestolen er fra 1625, de er antagelig udført af samme mester. På Nationalmuseet findes tre træfigurer fra kirken, en helgenbisp fra o.1300, Johannes Døberen fra samme tid og Johannes Døberens hoved på et fad fra anden halvdel af 1400-tallet. I koret hænger et epitafium af sandsten fra 1626 over Alexander Rabe von Papenheim (død 1631) og Regitze Grubbe (død 1636). Parret ses knælende omkring en teksttavle, på epitafiet ses anevåben.

Kalkmalerier 

I sydkapellet ses kalkmalerier på øst og sydvæggen. De blev afdækket og restaureret i 1885-86 af Jacob Kornerup, siden er de blevet genrestaureret af Egmont Lind i 1938. Figurerne er meget lange, nærmest manierede. På østvæggen ses en stifter, der knæler foran Johannes Døberen, som kirken formodentlig var viet til.

På østvæggen mod syd ser man den berømte "Dansefrise". Man har hidtil ikke kunnet finde en tilfredsstillende udlægning af motiverne i sydkapellet, men man mener motiverne knytter sig til et bryllup. Måske vil de billeder på vest og nordvæg, som stadig er overkalket, kunne give en forklaring på udsmykningens sammenhæng. Hovedvægten er lagt på Maria, men ingen steder har hun glorie.

Se også 
 Kalkmalerier i danske kirker

Referencer

Eksterne henvisninger 
  Wikimedia Commons har flere filer relaterede til Ørslev Kirke – Kalkmalerier i danske kirker
 Kirkens beskrivelse i Danmarks Kirker hos Nationalmuseet, som tilgængelig PDF
 Ørslev Kirke  hos NordensKirker.dk med mere frit materiale
 Ørslev Kirke hos DenStoreDanske.dk
 Ørslev Kirke hos KortTilKirken.dk



Kirker i Slagelse Kommune
Kirker i Roskilde Stift
Kirker i Sorø Amt
Sakhalin oblast

Sakhalin oblast (, ) er en af 46 oblaster i Den Russiske Føderation bestående øen Sakhalin og Kurilerne. Oblasten har et areal på  km² og (2016) indbyggere. Det administrative center i oblasten ligger i byen Juzjno-Sakhalinsk (), der har 192.734(2014) indbyggere. Den næststørste by i oblasten er Korsakovskij () med 40.157(2014) indbyggere.

Udover folk fra andre dele af den tidligere Sovjetunion, er oblasten hjemsted for nivkhere og ainuere. Ainueres sprog betragtes som uddødt i Sakhalin oblast.

Japan har siden 2. verdenskrig hævdet, at fire øer i den sydlige del af Kurilerne, som nu er en del af Sakhalin oblast uretmæssigt er besat af Den Russiske Føderation.

Sakhalin oblast er den eneste oblast i Den Russiske Føderation, der ligger på øer. Oblasten omfatter øen Sakhalin med omgivende småøer Moneron () og Tjulenij () (76.600 km²) samt Kurilerne (10.500 km²). Øerne har kystlinje til Okhotske Hav, Japanske Hav og Stillehavet.

Kilder

Eksterne henvisninger 

 Sakhalin oblasta officielle hjemmeside 

 
Etableret i 1947
Johan Peter Koch

Johan Peter Koch (født 15. januar 1870 i Vestenskov, død 13. januar 1928 i København) var en dansk officer, topograf og grønlandsforsker. Han var søn af sognepræst Carl Bendix Koch og Elise Knudine Koch (de Teilmann).

Han blev sekondløjtnant i fodfolket 1890, premierløjtnant samme år, kaptajn i 1907, oberstløjtnant i 1917. 

Koch deltog 1900 i Carlsbergfondets Ekspedition til Østgrønland, under hvilken han opmålte og undersøgte den berejste kyststrækning, og deltog 1903—04 i Generalstabens opmålinger på Islands sydkyst, hvor naturforholdene var meget vanskelige. Han deltog derefter som topograf og kartograf i Danmark-ekspeditionen til Grønlands nordøstkyst 1906-08 under ledelse af Mylius Erichsen. Med glimrende udholdenhed, dristighed og dygtighed foretog han 1907 den store slædeekspedition til Grønlands nordligste pynt, Kap Bridgman på c. 83 1/2° nordlig bredde, og han fuldførte derved kortlægningen af Grønlands kystlinje. I 1908 foretog han sammen med grønlænderen Tobias en slæderejse fra 10. til 26. marts til eftersøgning af den forsvundne Mylius Erichsen og dennes to kammerater, og han fremskaffede derved vished for deres sørgelige skæbne og endeligt. I 1912-13 foretog han sin sidste arktiske bedrift, den danske ekspedition til Dronning Louise’s Land og vandringen tværs over Grønland med overvintring på selve indlandsisen. I 1917 fik han militært flyvercertifikat og udnævntes  samme år til chef for Hærens Flyvertjeneste. 

I 1907 rapporterede  Koch, sammen med Aage Bertelsen, som de første at have set Fata Morgana Landet, en fantomø , der skulle ligger mellem Nordøstgrønland og Svalbard. Dette uhyggelige land blev angiveligt set  af Lauge Koch fra luften i 1933.

Forfatterskab 
 Gennem den hvide Ørken; 1913  
 Survey of North-East-Greenland; 1917

Referencer

Eksterne henvisninger 
 
 Christian Blangstrup: "Koch, Johan Peter" (i: Salmonsens Konversationsleksikon, 2. udgave, bind XIV (1923), s. 256) 
 opslag: "Koch, Johan Peter" (i: Salmonsens Konversationsleksikon, 2. udgave, bind XXIV (1930), s. 611)
 Jan O. Kongstad: Skal vi krepere her som dyr? Den dramatiske historie om kaptajn Kochs grønlandsekspedition tværs over indlandsisen med islandske heste 1912-1913  Haase Forlag 2015

Polarforskere fra Danmark
Topografer fra Danmark
Militærfolk fra Danmark
Piloter fra Danmark
Johan Peter
Saratov oblast

Saratov oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Det administrative center i oblasten er placeret i byen Saratov (), der har  indbyggere. Andre større byer i oblasten er Engels () med  indbyggere, og Balakovo, der har  indbyggere. Saratov oblast ligger i Volgas føderale distrikt.

Geografi 
Oblasten er beliggende i den sydøstlige del af Østeuropæiske Slette i den europæiske del af Rusland, i den nordlige del af nedre Volgaregion. Fra vest til øst er oblastens udstrækning 575 km og fra nord til syd 330 km. Gennem området løber floden Volga, der opdeler oblasten i 2 dele: venstre og højre bred.

Den vestlige del af oblasten er præget af højene på Volgaplateauet med højder på op til 370 moh. I den østlige del er et udpræget steppelandskab. Den flade slette afbrydes kun af tørre dale. I øst begrænses sletten af højdedraget Obsjtsjij Syrt. Mod syd falder landet mod den kaspiske sænkning.

Grænser 

Saratov oblast grænser op til Pensa oblast mod nord, Samara oblast mod nordøst, Orenburg oblast mod øst, Kasakhstan (Vest-Kasakhstan oblast) mod sydøst, Volgograd oblast mod sydvest, Voronezj oblast mod vest og Tambov oblast mod nordvest.

Naturressourcer 
Af særlig betydning er den værdifulde sortjord, der er udbredt i oblasten. Landbrugsjordene er tilstrækkeligt forsynet med vand, og ud over floden Volga er der omfattende grundvandsreserver.

Referencer

Eksterne henvisninger 

 Saratov oblasts officielle hjemmeside 

 
Etableret i 1934
Hardi

Hardi International A/S er en dansk virksomhed, der fremstiller forskellige sprøjteteknologier, især sprøjter til landbruget. Hardi blev grundlagt i 1957, og har i dag 1.050 medarbejdere på verdensplan, hvoraf omkring 575 er ansat i Danmark. Hovedkontoret ligger i Nørre Alslev. Derudover har virksomheden afdelinger i Frankrig, Spanien, Australien og Nordamerika.

Hardi producerer industrielle sprøjteudstyr, håndholdte sprøjter til eksempelvis havebrug og sprøjter i landbruget, og deres produkter sælges i over 120 lande.
I 2011-2012 steg virksomhedens omsætning 20 procent.

Historie 
Hardi blev grundlagt i 1957 af Hartvig Jensen, og året efter blev der etableret en fabriksbygning i Glostrup. En ny fabrik til produktion stod klar i Nørre Alslev i 1971.
I 1987 og 1988 opkøbte man henholdsvis Evrard i Frankrig og Ilemo i Spanien. I 1989 byggede man et nyt hovedsæde i Taastrup.

I 1995 opkøbte Hardi Cooper Pegler, der producerede håndbetjente sprøjter. To år senere blev Hardi købt af Auriga Industries, og i 1998 etablerede man en fabrik i Australien. I 1999 købte Hardi Pommier, der også fremstillede sprøjteudstyr.

I 2007 overtog det franske firma Exel Hardi.

I maj 2016 samlede man produktion og administration under ét tag i Nørre Alslev, hvor man tidligere havde haft ca. 400 ansat i produktionen.

Referencer 

Fremstillingsvirksomheder i Danmark
Danske virksomheder etableret i 1957
Jordbrugsmaskinproducenter
Ramme Å

Ramme Å er en ca. 12 kilometer lang å der løber ved Høvsøre ud i Bøvling Fjord, der er den nordlige del af Nissum Fjord i Vestjylland i Lemvig Kommune. Den har sit udspring nord for landsbyen Ramme og løber overvejende mod syd. Der har været tre vandmøller ved åen: Overmølle, Mellemmølle og Vestermølle. Den nedre del af åen slyngede sig oprindelig gennem et lavtliggende vådområde, men i 1960'erne blev åen rettet ud, i forbindelse med et landvindingsprojekt, med diger og pumpestation, for at opdyrke de omliggende enge. Den sydlige del af åen er en del af Natura 2000-område nr. 65 Nissum Fjord og fredningen ved Bøvling Klit og Holmen .

Eksterne kilder/henvisninger 

Vandløb i Danmark
Lokaliteter i Lemvig Kommune